wannaphong/clean_thaiwikipedia huggingface dataset:
# กาวาเยอ
กาวาเยอ (, นามชี้เฉพาะ: Kavaja) เป็นนครและเทศบาลที่ตั้งอยู่ในภูมิภาคที่ราบลุ่มตะวันตกของเทศมณฑลติรานา ประเทศแอลเบเนีย ติดกับดูร์เริสทางเหนือ  ติรานาทางตะวันออก  และโรโกฌิเนอทางใต้  ด้านตะวันตกติดกับทะเลเอเดรียติก ตามสำมะโน ค.ศ. 2023 เทศบาลนี้มีประชากร 30,012 คน และมีพื้นที่ผิวทั้งหมด
# อาร์ชิบัลด์ ลีช
อาร์ชิบัลด์ เคียร์ ลีช (27 เมษายน ค.ศ. 1865 – 25 เมษายน ค.ศ. 1939) เป็นสถาปนิกชาวสก็อตแลนด์ มีชื่อเสียงจากผลงานการออกแบบสนามฟุตบอลทั่วสหราชอาณาจักรและไอร์แลนด์

 งานในช่วงแรก 
ลีชเกิดที่เมืองกลาสโกว์ ผลงานในช่วงแรกคือการออกแบบโรงงานชาในเดลโตต้า อดีตราชอาณาจักรแคนดีแห่งซีลอน รวมถึงโรงงานในบ้านเกิดของเขาและในลาเนิร์กเชอร์ ซึ่งตัวอย่างเดียวที่ยังคงอยู่คือ Sentinel Works ที่อยู่ในรายชื่อสิ่งก่อสร้างภายใต้การพิทักษ์ประเภทเอ ที่ถนนเจสซี พอลเมดี ทางใต้ของใจกลางเมืองกลาสโกว์ ในปี ค.ศ. 1896 เขาได้เป็นสมาชิกของสถาบันวิศวกรและช่างต่อเรือแห่งสกอตแลนด์ และต่อมาเป็นสมาชิกของสถาบันวิศวกรเครื่องกล เขาเข้าสู่วงการการออกแบบสนามกีฬาเมื่อได้รับมอบหมายให้ออกแบบไอบร็อกซ์พาร์ก ซึ่งเป็นสนามเหย้าแห่งใหม่ของทีมเรนเจอส์ ทีมฮีโร่ในวัยเด็กของเขาในปี ค.ศ. 1899

 การออกแบบสนามกีฬา 
ในช่วงแรก สนามกีฬาของลีชถือว่าเน้นการใช้งานมากกว่าความสวยงามหรูหรา และได้รับอิทธิพลอย่างชัดเจนจากผลงานในช่วงแรก ๆ ของเขาเกี่ยวกับอาคารอุตสาหกรรม โดยทั่วไปแล้ว อัฒจันทร์ของเขาจะมีสองชั้น และคลุมด้วยหลังคาทรงจั่ว โดยหลังคาตรงกลางจะมีขนาดใหญ่กว่าอย่างเห็นได้ชัด

โครงการแรกของเขาในอังกฤษคือการออกแบบ John Street Stand ที่บรามอลล์เลนซึ่งมีที่นั่ง 3,000 ที่นั่งและอัฒจันทร์ยืนสำหรับ 6,000 คน
# ชาวบาตัก
บาตัก เป์นคำเรียกรวมกลุ่มชาติพันธุ์ออสโตรนีเซียจำนวนหนึ่งที่มีความใกล้ชิดกัน ส่วนใหญ่พบในสุมาตราเหนือในประเทศอินโดนีเซีย ใช้ภาษากลุ่มบาตัก คำว่าบาตักนี้รวมถึงกลุ่มชาติพันธุ์ย่อย เช่น กาโร, ปักปัก, ซีมาลูงุน, โตบา, อังโกลา, มันไดลิง เป็นต้น
# ชาวบูกิซ
บูกิซ เป็นกลุ่มชาติพันธุ์ออสโตรนีเซียในเกาะซูลาเวซีทางใต้และตะวันตก ในประเทศอินโดนีเซีย ถือเป็นกลุ่มชาติพันธุ์ที่มีจำนวนมากที่สุดในสามกลุ่มหลักของซูลาเวซีใต้ (อีกสองกลุ่มคือชาวมากัซซาร์ และชาวโตราจา) ประชากรส่วนใหญ่นับถือศาสนาอิสลามนับตั้งแต่ศาสนาอิสลามแผ่ขยายเช้าสู่ซูลาเวซีในปี ค.ศ. 1605 จากศาสนาผีเดิม ประชากรส่วนน้อยนับถือศาสนาอื่น เช่น ศาสนาคริสต์ และยังมีส่วนน้อยที่ยังนับถือศาสนาวิญญาณนิยมพื้นถิ่นที่เรียกว่า โตโลตัง (Tolotang)

ชาวบูกิซมีจำนวนประมาณหกล้านคน คิดเป็นน้อยกว่า 2.5% ของประชากรอินโดนีเซีย แต่มีอิทธิพลต่อการเมืองของอินโดนีเซีย ในอดีตเคยมีอิทธิพลขยายไปถึงคาบสมุทรมลายู, เกาะสุมาตรา, เกาะบอร์เนียว, หมู่เกาะซุนดาน้อย และหมู่เกาะอื่น ๆ ในเอเชียตะวันออกเฉียงใต้ ที่ชาวบูกิซอพยพไปเป็นจำนวนมากตั้งแต่ปลายศตวรรษที่สิบเจ็ด ประธานาธิบดีอินโดนีเซียคนที่สาม บาคารุดดิน ยูซุฟ ฮาบีบี, อดีตรองประธานาธิบดีอินโดนีเซีย ยูซุฟ กัลลา, ยังดีเปอร์ตัวอากงแห่งมาเลเซีย สุลต่านอีบราฮิมแห่งยะโฮร์ และนายกรัฐมนตรีมาเลเซียคนที่แปด มูฮ์ยิดดิน ยัซซิน ล้วนเป็นผู้มีเชื้อสายบูกิซ

ชาวบูกิซส่วนใหญ่ใช้ภาษาพื้นถิ่นของตนที่มีเอกลักษณะเฉพาะ คือ ภาษาบูกิซ  เพิ่มเติมจากภาษาอินโดนีเซีย ภาษาบูกิซจัดเป็นภาษากลุ่มซูลาเวซีใต้ เช่นเดียวกับมากัซซาร์, โตราจา, มันดาร์ และ มัซเซนเรมปูลู คำว่าบูกิซเป็นชื่อคนนอกเรียก ส่วนคำรูปเก่าแก่กว่าซึ่งคือ (โต) อูกี ((To) Ugi) เป็นคำเรียกตน

ชาวบูกิซส่วนใหญ่เป็นมุสลิม กระนั้น ธรรมเนียมดั้งเดิมที่มีมาก่อนอิสลามยังคงมีบทบาทในวัฒนธรรมบูกิซเรื่อยมา ซึ่งรวมถึงคติเรื่องเพศ ซึ่งชาวบูกิซรับรองเพศรวมห้าเพศ ได้แก่ มักกุนไร , โอโรอาเน , บิซซู , จาลาไบ  และ จาลาไล  แนวคิดห้าเพศนี้เป็นส่วนสำคัญของวัฒนธรรมบูกิซมามากกว่าหกศตวรรษ
# เหอ จื๋อ
เหอ จื๋อ  เป็นขุนนางของรัฐง่อก๊กในช่วงปลายยุคสามก๊ก (ค.ศ. 220-280) ของจีน เป็นน้องชายของจักรพรรดินีเหอ พระพันปีหลวง (何太后 เหอไท่โฮ่ว) ผู้เป็นพระมารดาของซุนโฮ (孫皓 ซุน เฮ่า) จักรพรรดิลำดับที่ 4 และลำดับสุดท้ายของรัฐง่อก๊ก

 ประวัติ 
เหอ จื๋อเป็นชาวอำเภอจฺวี้หรง (句容縣 จฺวี้หรงเซี่ยน) เมืองตันเอี๋ยง (丹陽郡 ตานหยางจฺวิ้น) ซึ่งปัจจุบันคือนครจฺวี้หรง (句容市 จฺวี้หรงชื่อ) มณฑลเจียงซู (江蘇) บิดาของเหอ จื๋อคือเหอ ซุ่ย (何遂) เป็นนายทหารม้าผู้รับราชการกับซุนกวน (孫權 ซุน เฉฺวียน) จักรพรรดิผู้ก่อตั้งรัฐง่อก๊ก พี่สาวของเหอ จื๋อคือเหอจี (何姬) หรือพระสนมเหอ เป็นพระสนมของซุนโฮ (孫和 ซุน เหอ) ที่เป็นพระโอรสและอดีตรัชทายาทของซุนกวน และเป็นพระมารดาของซุนโฮ (孫皓 ซุน เฮ่า) ซึ่งภายหลังได้ขึ้นครองราชย์เป็นจักรพรรดิลำดับที่ 4 และลำดับสุดท้ายของรัฐง่อก๊ก(孫和何姬，丹楊句容人也。父遂，本騎士。孫權嘗遊幸諸營，而姬觀於道中，權望見異之，命宦者召入，以賜子和。生男，權喜。名之曰彭祖，即皓也。) สามก๊กจี่ เล่มที่ 50. เหอ จื๋อยังมีพี่ชายอีก 2 คนคือเหอ หง (何洪) หรือเหอ เจี่ยง (何蔣)

เมื่อ ค.ศ. 264 ซุนโฮ (ซุน เฮ่า) ขึ้นครองราชย์เป็นจักรพรรดิแห่งง่อก๊ก พระองค์ทรงแต่งตั้งพระมารดาเป็นไทเฮา (太后 ไท่โฮ่ว) หรือพระพันปีหลวง และพระราชทานบรรดาศักดิ์ให้พระมาตุลา (น้า) ที่เป็นน้องชายของพระมารดาทั้งสาม โดยเหอ หงได้รับการตั้งให้มีบรรดาศักดิ์เป็นเฮาแห่งหย่งผิง (永平侯 หย่งผิงโหว)  เหอ เจี่ยงได้รับการตั้งให้มีบรรดาศักดิ์เป็นเฮาแห่งลี่หยาง (溧陽侯 ลี่หยางโหว) และเหอ จื๋อได้รับการตั้งให้มีบรรดาศักดิ์เป็นเฮาแห่งฮวนเสีย (宣城侯 เซฺวียนเฉิงโหว)([元興元年]十二月，孫休葬定陵。封后父滕牧爲高密侯，舅何洪等三人皆列侯。) สามก๊กจี่ เล่มที่ 48.(月餘，進為皇太后。封弟洪永平侯，蔣溧陽侯，植宣城侯。) สามก๊กจี่ เล่มที่ 50.

เมื่อ ค.ศ. 274 ซี ซี (奚熙) เจ้าเมือง (太守 ไท่โฉ่ว) ของเมืองหลินไห่ (临海郡 หลินไห่จฺวิ้น) เขียนจดหมายถึงกัว ต้าน (郭诞) เจ้าเมืองของเมืองห้อยเข (會稽郡 ไคว่จีจฺวิ้น) เพื่อวิพากย์วิจารณ์การบริหารราชการแผ่นดิน ซุนโฮจึงทรงส่งเหอ จื๋อซึ่งเป็นแม่ทัพสามเมือง (三郡督 ซานจฺวิ้นตู) ไปจับกุมซี ซี  ซี ซีส่งกำลังทหารไปป้องกันและตัดเส้นทางเดินเรือ ท้ายที่สุดซี ซีถูกผู้ใต้บังคับบัญชาของตนเองสังหารและส่งศีรษะไปยังเกี๋ยนเงียบ (建業 เจี้ยนเย่) นครหลวงของง่อก๊ก ตระกูลของซี ซีถูกประหารชีวิตสามชั่วโคตร([鳳皇]三年，會稽妖言章安侯奮當爲天子。臨海太守奚熙與會稽太守郭誕書，非論國政。誕但白熙書，不白妖言，送付建安作船。〉遣三郡督何植收熙，熙發兵自衞，斷絕海道。熙部曲殺熙，送首建業，夷三族。) สามก๊กจี่ เล่มที่ 48.

เมื่อ ค.ศ. 279 กัว หม่า (郭馬) ก่อกบฏ  ราชสำนักง่อก๊กแต่งตั้งเตี๋ยวเค้า (張悌 จาง ที่) ผู้เป็นที่ปรึกษาการทหาร (軍師 จฺวินชือ) ให้เป็นอัครมหาเสนาบดี (丞相 เฉิงเซี่ยง) แต่งตั้งเหอ จื๋อผู้เป็นแม่ทัพอำเภองิวจู๋ (牛渚都督 หนิวจู่ตูตู) ให้เป็นเสนาบดีมหาดไทย (司徒 ซือถู) แต่งตั้งเถิง ซิว (滕修) ผู้เป็นเจ้ากรมนครบาล (執金吾 จื๋อจินอู๋) ให้เป็นข้าหลวงมณฑล (牧 มู่) ของมณฑลกว่างโจว (廣州) ให้นำพลหมื่นนายไปปราบกบฏกัว หม่า(八月，以軍師張悌爲丞相，牛渚都督何植爲司徒。執金吾滕循爲司空，未拜，轉鎮南將軍，假節領廣州牧，率萬人從東道討馬，與族遇於始興，未得前。) สามก๊กจี่ เล่มที่ 48. ในปีเดียวกันนั้น ราชวงศ์จิ้นยกทัพบุกง่อก๊ก 

เมื่อ ค.ศ. 280 อองหุย (王渾 หวาง หุน) ขุนพลราชวงศ์จิ้นตีทัพของเตี๋ยวเค้าแตกพ่ายในการรบที่สะพานป่าน (版橋 ป่านเฉียว; ทางเหนือของอำเภอหานชาน มณฑลอานฮุยในปัจจุบัน) ไม่นานหลังจากนั้น  เหอ จื๋อและซุน เยี่ยน (孫晏) ขุนพลง่อก๊กต่างยอมจำนนต่อทัพราชวงศ์จิ้น(孫皓司徒何植、建威將軍孫晏送印節詣渾降。) จิ้นชู เล่มที่ 42. ทำให้ทัพราชวงศ์จิ้นรุดหน้าไปอย่างรวดเร็ว จักรพรรดิซุนโฮจึงตัดสินพระทัยยอมจำนนต่อทัพราชวงศ์จิ้นในที่สุด  หลักฐานทางประวัติศาสตร์ไม่มีบันทึกว่าเกิดอะไรขึ้นกับเหอ จื๋อหลังการล่มสลายของ่อก๊ก
# เปิลวา
เปิลวา  เป็นเมืองทางตะวันออกเฉียงใต้ของประเทศเอสโตเนีย เป็นเมืองหลักของเทศมณฑลเปิลวา 

เปิลวาเป็นสถานที่จัดงานเทศกาลดนตรีอิตซิคูร์มู (Intsikurmu Music Festival) ซึ่งจัดคอนเสิร์ตและกิจกรรมฤดูร้อนเป็นประจำ โดยตั้งอยู่ในพื้นที่ป่าเล็ก ๆ ทางด้านตะวันตกของเมือง

ชื่อ "เปิลวา" ปรากฏในบันทึกทางประวัติศาสตร์เมื่อ ค.ศ. 1452 ชื่อนี้ดูเหมือนจะมาจากคำในภาษาเอสโทเนียที่แปลว่า "คุกเข่า"  ตามตำนานเล่าขานว่ามีหญิงสาวคนหนึ่งถูกขังไว้ในท่าคุกเข่าในโบสถ์เซนต์แมรีเพื่อป้องกันปีศาจ เป็นที่เลื่องลือว่าเมืองนี้ได้รับการตั้งชื่อตามนี้
# อาทิตยวรมัน
อาทิตยวรมัน หรือ อาดิตยาวาร์มัน (อักษรโรมัน: Adityawarman) หรือนามเต็ม มหาราชาทิราช ศรีมัต ศรี อุทยาทิตยวรมัน ปรตาปปรากรม ราเชนทร เมาลิมาลี วรรมเทวะ (อักษรโรมัน: Maharajadiraja Srīmat Srī Udayādityawarma Pratāpaparākrama Rājendra Maulimāli Warmadewa) เป็นกษัตริย์แห่งมลายาปุรสุวรรณภูมิ ผู้สืบทอดราชวงศ์มาวูลีในเกาะสมุาตราตอนกลาง ญาติของชยนคร กษัตริย์แห่งมชปาหิตที่ครองราชย์ปี 1309 ถึง 1328 และหลานของตริภูวนราช กษัตริย์แห่งอาณาจักรมลายูHardjowardojo, R.P., (1966), Adityawarman, Sebuah Studi tentang Tokoh Nasional dari Abad XIV, Djakarta: Bhratara. อาทิตยวรมันสถาปนาอาณาจักรของขาวมีนังกาเบาขึ้นในปาการูยุง

อาทิตยวรมันเกิดในปี 1294 ที่โตรวูลันในชวาตะวันออก ราชธานีของมชปาหิต ตามที่ปรากฏบนปาราราตนBrandes, J.L.A., (1897), Pararaton (Ken Arok) of het boek der Koningen van Tumapěl en van Majapahit, Uitgegeven en toegelicht, Batavia: Albrecht; 's Hage: Nijhoff, VBG 49.1. ส่วนบนจารึกกูบูราโจที่พบที่ลีโมกาอุม ระบุว่าบิดาเป็นขุนนางมชปาหิต ชื่อ อทวยวรมันKern, J.H.C., (1913), Grafsteenopschrift van Koeboer Radja, Bijdragen tot de Taal-, Land- en Volkenkunde van Nederlands-Indië, p. 401–404. และในเอกสารสมัยศตวรรษที่ 15 จากชวาตะวันออก ปาราราตน มารดาคือดาราจิงงา เจ้าหญิงชาวมลายูแห่งธรรมสรยะ
# จังหวัดโคฮ์กีลูเยและบูเยแรฮ์แมด
จังหวัดโคฮ์กีลูเยและบูเยแรฮ์แมด (,) เป็นหนึ่งใน 31 จังหวัดของอิหร่าน ตั้งอยู่ทางตะวันตกเฉียงใต้ของประเทศ ในภูมิภาค 2 ของอิหร่าน มีเมืองหลักคือเมืองยาสูจ จังหวัดนี้มีพื้นที่ประมาณ 15,563 ตารางกิโลเมตร
# จังหวัดโซเรีย
จังหวัดโซเรีย  เป็นจังหวัดหนึ่งทางตอนกลางของประเทศสเปน ทางตะวันออกของแคว้นปกครองตนเองกัสติยาและเลออน พื้นที่ส่วนใหญ่ของจังหวัดอยู่ในเขตภูเขาซิสเตมาอีเบริโก 

จังหวัดโซเรียล้อมรอบด้วยลาริโอฆา ซาราโกซา กัวดาลาฆารา เซโกเบีย และบูร์โกส จังหวัดโซเรียเป็นจังหวัดที่มีประชากรน้อยที่สุดในบรรดาจังหวัดทั้งหมดของสเปน โดยมีความหนาแน่นประมาณ 9 คนต่อตารางกิโลเมตรซึ่งเป็นหนึ่งในจังหวัดที่มีประชากรน้อยที่สุดใน สหภาพยุโรป ความหนาแน่นประชากรโดยเฉลี่ยของจังหวัดต่าง ๆ ในประเทศสเปนและสหภาพยุโรปคือ 83.6 และ 116 คนต่อตารางกิโลเมตรตามลำดับ เมื่อเปรียบเทียบแล้ว จังหวัดโซเรียมีความหนาแน่นน้อยกว่าพื้นที่ทางตอนเหนือของกลุ่มประเทศนอร์ดิก
# Estola obliquata
Estola obliquata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลBioLib.cz - Estola obliquata.  Retrieved on 8 September 2014.
# Estola obliquelineata
Estola obliquelineata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลBioLib.cz - Estola obliquelineata.  Retrieved on 8 September 2014.
# Estola obscura
Estola obscura เป็นชนิดของด้วงในวงศ์ Cerambycidae ที่ได้รับการบรรยายโดย Johan Christian Fabricius ใน ค.ศ. 1792 ถือเป็นแมลงที่เป็นที่รู้จักจากบราซิลและเฟรนช์เกียนาBioLib.cz - Estola obscura. Retrieved 8 September 2014.
# โบซาร์เดอปารี
โบซาร์เดอปารี (-)  คือ กร็องเดกอล ของประเทศฝรั่งเศสที่มีภารกิจหลักในการให้การศึกษาและการฝึกอบรมด้านศิลปะขั้นสูง เป็นส่วนหนึ่งของมหาวิทยาลัยเปแอ็สแอล ตั้งอยู่บนพื้นที่สองแห่ง ได้แก่ แซ็ง-แฌร์แม็ง-เด-เพรในปารีสและแซ็งตแว็ง 

สถาบันแห่งนี้ก่อตั้งขึ้นใน ค.ศ. 1648 โดยชาร์ล เลอ เบริง ในชื่อราชสถาบันจิตรกรรมและประติมากรรม ในปี 1793 ซึ่งเป็นช่วงที่การปฏิวัติฝรั่งเศสรุนแรงที่สุด สถาบันต่าง ๆ ก็ถูกปราบปราม อย่างไรก็ตาม ในปี 1817 หลังการฟื้นฟูราชวงศ์บูร์บงก็ได้มีการฟื้นคืนสถาบันขึ้นมาอีกครั้งภายใต้ชื่อที่เปลี่ยนไป หลังจากรวมเข้ากับอากาเดมีรัวยาล์ดาร์ชีแต็กตูวร์ (Académie d'architecture) สถาบันนี้อยู่ภายใต้การปกครองของพระมหากษัตริย์จนถึงปี 1863 และมีพระราชกฤษฎีกาเมื่อวันที่ 13 พฤศจิกายน 1863 แต่งตั้งผู้อำนวยการ โดยดำรงตำแหน่งเป็นเวลา 5 ปี
# โรงพยาบาลสิรินธร (กรุงเทพมหานคร)
โรงพยาบาลสิรินธร  เป็นโรงพยาบาลของรัฐ ตั้งอยู่ในพื้นที่แขวงประเวศ เขตประเวศ กรุงเทพมหานคร ดำเนินงานโดยสำนักการแพทย์ กรุงเทพมหานคร เป็นโรงพยาบาลเพื่อการเรียนการสอนหลักของคณะแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และเป็นโรงพยาบาลร่วมสอนของคณะแพทยศาสตร์ศิริราชพยาบาล มหาวิทยาลัยมหิดล

 ประวัติ 
แผนในการขยายการให้บริการสุขภาพให้แก่ประชาชนในพื้นที่กรุงเทพมหานครฝั่งตะวันออก โดยเฉพาะเขตลาดกระบัง เริ่มขึ้นเมื่อช่วงกลางคริสต์ทศวรรษ 1970 เนื่องจากกรุงเทพมหานครฝั่งตะวันออกเป็นพื้นที่เกษตรกรรม และในบริเวณใกล้เคียงมีงูพิษอาศัยอยู่เป็นจำนวนมาก เหตุการณ์ดังกล่าวทำให้คนในพื้นที่ต้องเดินทางไกลเข้าไปในเมืองเพื่อเข้ารับการรักษาที่เหมาะสม เนื่องจากสถานีอนามัยในพื้นที่มีเพียงแห่งเดียวซึ่งไม่มีศักยภาพเพียงพอในการรักษา เมื่อวันที่ 15 กรกฎาคม พ.ศ. 2520 คุณหญิงหรั่ง กันตารัติ จึงน้อมเกล้าฯ ถวายที่ดินจำนวน 84 ไร่ 2 งาน 4 ตารางวา คิดเป็นประมาณ 86,500 ตารางเมตร ให้แก่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสที่ทรงสำเร็จการศึกษาระดับปริญญาตรีและเกียรตินิยมอันดับ 1 จากคณะอักษรศาสตร์ จุฬาลงกรณ์มหาวิทยาลัย โดยพระองค์พระราชทานที่ดินดังกล่าวต่อไปให้สำนักการแพทย์ กรุงเทพมหานคร เพื่อก่อสร้างเป็นสถานีอนามัยขนาดใหญ่ ปัจจุบันคือสถานฟื้นฟูสมรรถภาพผู้ติดยาเสพติดบ้านพิชิตใจ

การก่อสร้างอาคารโรงพยาบาลขนาดใหญ่เริ่มต้นเมื่อปี พ.ศ. 2534 โดยเมื่อวันที่ 4 มิถุนายน พ.ศ. 2543 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระบรมราชานุญาตให้อัญเชิญพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มาใช้เป็นชื่อโรงพยาบาลว่า โรงพยาบาลสิรินธร การก่อสร้างโรงพยาบาลแล้วเสร็จและเปิดให้บริการเมื่อวันที่ 1 ตุลาคม พ.ศ. 2545 โดยเริ่มต้นรองรับจำนวนผู้ป่วยทั้งหมด 120 เตียง ต่อมาขยายเป็น 136 เตียง จากนั้นพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์มาทรงเปิดโรงพยาบาลสิรินธรเมื่อวันที่ 14 พฤษภาคม พ.ศ. 2550

ปัจจุบันมีการขยายความจุของโรงพยาบาลเพิ่มเป็น 356 เตียง และมีแผนในการขยายความจุเป็น 800 เตียงในอนาคต

 การจัดสรรพื้นที่ 
โรงพยาบาลสิรินธรประกอบด้วยพื้นที่ต่าง ๆ ดังนี้

 อาคารพยาบาลหลัก ความสูง 13 ชั้น ประกอบคลังยา แผนกรังสี แผนกผู้ป่วยนอก ห้องผ่าตัด ห้องคลอด พื้นที่สำนักงาน หอพักผู้ป่วยใน และหอผู้ป่วย VVIP
 อาคารบริการ ความสูง 3 ชั้น ประกอบด้วยชั้นวางถังเก็บน้ำใต้ดิน, ห้องเครื่องระบบ ซ่อมบำรุง เก็บศพ ชันสูตรศพ ซักรีด, ครัว ร้านอาหาร คลังพัสดุ, ห้องอเนกประสงค์
 อาคารวิทยาลัยพยาบาล ความสูง 7 ชั้น
 อาคารสถาบันวิจัย (อาคารคุณหญิงหรั่ง กันตารัติ) ความสูง 5 ชั้น
 อาคารหอพักนักเรียนพยาบาล ความสูง 8 ชั้น 
 อาคารหอพักพยาบาล 2 หลัง
 หลังที่ 1 ความสูง 12 ชั้น
 หลังที่ 2 สูง 10 ชั้น
 อาคารหอพักนักศึกษาแพทย์ ความสูง 8 ชั้น
 อาคารหอพักแพทย์ ความสูง 9 ชั้น
 อาคารสโมสร ความสูง 2 ชั้น
 อาคารปรี - คลินิก ส่วนต่อเติมของอาคารวิทยาลัยพยาบาล หอพักพยาบาล 1, หอพักพยาบาล 2, หอพักแพทย์, หอพักนักศึกษาแพทย์ และอาคารจอดรถ
# อิลิอุม
อิลิอุม  หรือ อิลิออน  มีอีกชื่อว่า ตรอยอา (Τροΐα) เป็นนครในอิไพรัสโบราณAn Inventory of Archaic and Classical Poleis: An Investigation Conducted by The Copenhagen Polis Centre for the Danish National Research Foundation by Mogens Herman Hansen, 2005, page 340 บริเวณนี้ได้รับการกล่าวถึงใน อีนีอิด ของเวอร์จิลในฐานะต้นกำเนิดเฮเลนุส หลังสงครามโทรจันในดินแดน Chaonia

พื้นที่นี้ตั้งอยู่ใกล้หมู่บ้าน Despotiko สมัยใหม่ในประเทศกรีซ หมู่บ้านนี้เดิมมีชื่อว่า Kretsounista
# ลงเกย
ลงเกย  เป็นนครในรัฐเกแบ็ก ประเทศแคนาดา ตั้งอยู่บนทางใต้ของแม่น้ำเซนต์ลอว์เรนซ์ ตรงข้ามกับเมืองมอนทรีออล จากการสำรวจสำมะโนประชากรของแคนาดาปี 2021 พบว่ามีประชากรทั้งหมด 254,483 คน ทำให้เป็นเขตชานเมืองที่ใหญ่เป็นอันดับสองของมอนทรีออล เมืองที่มีประชากรมากเป็นอันดับ 5 ของรัฐเกแบ็ก และใหญ่เป็นอันดับ 20 ของแคนาดา
# มลายู (กลุ่มชาติพันธุ์)
มลายู, เมอลายู หรือ มาเลย์ (, ยาวี:) เป็นกลุ่มทางชาติพันธุ์และศาสนาชาวออสโตรนีเซีย มีถิ่นกำเนิดในแถบตะวันออกของเกาะสุมาตรา, คาบสมุทรมลายู และแถบชายฝั่งของเกาะบอร์เนียว ตลอดจนเกาะเล็ก ๆ ที่อยู่ระหว่างเขตดังกล่าว โดยปัจจุบันเป็นพื้นที่ของประเทศมาเลเซีย, ประเทศอินโดนีเซีย (สุมาตราตะวันออกและใต้, หมู่เกาะบังกาเบอลีตุง, กาลีมันตันตะวันตก และรีเยา), ภาคใต้ของประเทศไทย (ปัตตานี, สตูล, สงขลา, ยะลา และนราธิวาส), ประเทศสิงคโปร์ และประเทศบรูไน

ในกลุ่มย่อยต่าง ๆ ของชาติพันธุ์มลายู มีความหลากหลายทางวัฒนธรรม ภาษา ศิลปกรรม และสังคมเป็นอย่างมาก โดยหลักเพราะมีการอพยพย้ายถิ่นฐานและการกลายกลืนเข้ากับกลุ่มชาติพันธุ์พื้นถิ่นมากมายในเอเชียตะวันออกเฉียงใต้ภาคพื้นสมุทร ชาวมลายูในอดีตส่วนใหญ่สืบทอดเชื้อสายมาจากชาวออสโตนีเซียกลุ่มที่พูดภาษากลุ่มมลายูและจากชนเผ่าออสโตรเอเซียติก ผู้สถาปนารัฐการค้าและอาณาจักรโบราณมากมายในภาคพื้นสมุทรของเอเชียตะวันออกเฉียงใต้ เช่น บรูไน, เกอดะฮ์, ลังกาสุกะ, กังกาเนอการา, ชีตู, นครศรีธรรมราช, ปะหัง, เมอลายู และศรีวิชัย

การสถาปนารัฐสุลต่านมะละกาในศตวรรษที่ 15 เป็นจุดสำคัญของประวัติศาสตร์มลายู นำไปสู่การแพร่กระจายของอิทธิพลทางการเมืองและวัฒนธรรมมลายูไปทั่ว ลักษณะบ่งบอกร่วมของความเป็นมลายู เช่น ศาสนาอิสลาม, ภาษามลายู และธรรมเนียมต่าง ๆ เป็นที่เข้าใจว่าแพร่กระจายในสมัยนี้ ทั้งหมดได้นำไปสู่การเกิดขึ้นของชาติพันธุ์มลายูในฐานะกลุ่มทางชาติพันธุ์และศาสนาขนาดใหญ่ในภูมิภาค ในแง่ของวรรณกรรม สถาปัตยกรรม อาหาร การแต่งกาย นาฏกรรม ศิลปะการป้องกันตัว และธรรมเนียมหลวง รัฐสุลต่านมะละกาได้สร้างมาตรฐานที่รัฐสุลต่านมลายูต่าง ๆ ต่อมาได้นำไปใช้ตาม ในยุคทองของบรรดารัฐสุลต่านมลายูในคาบสมุทรมลายู คนสุมาตราและบอร์เนียวจำนวนมาก โดยเฉพาะชนเผ่าต่าง ๆ รวมทั้งชาวบาตัก, ดายัก, กลุ่มโอรังอัซลีกับโอรังลาอุต ได้กลายไปนับถือศาสนาอิสลามและรับเอาวัฒนธรรมมลายู ตลอดประวัติศาสตร์ คำว่า "มลายู" ยังขยายไปรวมกลุ่มชาติพันธุ์อื่น ๆ ใน "โลกมลายู" ในขณะที่ปัจจุบันคำว่า "มลายู" มักจำกัดอยู่กับประเทศมาเลเซียและสิงคโปร์ ทั้งสองประเทศนี้มีผู้สืบสายพันธุ์และผู้อพยพชาวมลายูเรียกว่า อานักดากัง ("วาณิช")

ตลอดทั้งประวัติศาสตร์ ชาวมลายูเป็นที่รู้จักในฐานะชุมชนพ่อค้าชายฝั่งที่มีอัตลักษณ์ทางวัฒนธรรมที่ยืดหยุ่นปรับเปลี่ยนได้

หมายเหตุ
# สุสานเศาะลาฮุดดีน
สุสานเศาะลาฮุดดีนบรรจุที่ฝังศพและหลุมฝังศพของเศาะลาฮุดดีน สุลต่านราชวงศ์อัยยูบิด ตั้งอยู่ติดกับมัสยิดอุมัยยะฮ์ในดามัสกัส ประเทศซีเรีย สร้างขึ้นใน ค.ศ. 1196 สามปีหลังเศาะลาฮุดดีนเสียชีวิตMannheim, 2001, p.88. นอกจากนี้ กลุ่มสุสานยังมีมัดเราะซะฮ์อัลอะซีซียะฮ์ที่เหลือซากเพียงเล็กน้อย นอกจากเสาไม่กี่ต้นและซุ้มประตูโค้งภายในที่อยู่ติดกับหลุมศพที่ได้รับการบูรณะ

ปัจจุบันสุสานแห่งนี้บรรจุที่เก็บโลงศพ 2 โลง โลงหนึ่งทำด้วยไม้ ซึ่งว่ากันว่าบรรจุร่างของเศาะลาฮุดดีน และอีกโลงหนึ่งทำด้วยหินอ่อน สร้างขึ้นเพื่อเป็นการแสดงความเคารพต่อเศาะลาฮุดดีนในช่วงปลายคริสต์ศตวรรษที่ 19 โดยสุลต่านอับดุล ฮามิดที่ 2 แห่งออตโตมัน และต่อมาได้รับการบูรณะโดยจักรพรรดิวิลเฮ็ล์มที่ 2Saladin, 2011, Anne-Marie Edde, Caption to PictureMan, 2015, p.264. นอกจากโลงศพหินอ่อนแล้ว ยังมีพวงหรีดสำริดปิดทองประดับประดาอย่างวิจิตรบรรจงวางอยู่บนโลงศพหินอ่อนด้วย ซึ่งต่อมาถูกเคลื่อนย้ายโดยพระเจ้าฟัยศ็อลที่ 1 หรือลอเรนซ์แห่งอาราเบีย ซึ่งต่อมาได้นำไปฝากไว้ที่ Imperial War Museum

ภาพ
# การออกแบบส่วนต่อประสานกับผู้ใช้
การออกแบบส่วนติดต่อกับผู้ใช้ (User Interface Design หรือ UI Design) หรือ วิศวกรรมส่วนติดต่อผู้ใช้ คือกระบวนการออกแบบระหว่างผู้ใช้กับเครื่องจักรหรือซอฟต์แวร์ เช่น คอมพิวเตอร์ เครื่องใช้ไฟฟ้า โทรศัพท์มือถือ และอุปกรณ์อิเล็กทรอนิกส์อื่น ๆ โดยมุ่งเน้นที่การเพิ่มประสิทธิภาพในการใช้งานและประสบการณ์ผู้ใช้ ในการออกแบบซอฟต์แวร์ การออกแบบจะเน้นที่โครงสร้างข้อมูล เพื่อสร้างอินเทอร์เฟซที่สื่อสารกับผู้ใช้ได้อย่างชัดเจนว่าจุดใดสำคัญ อินเทอร์เฟซที่ออกแบบจะครอบคลุมทั้งรูปแบบกราฟิก และรูปแบบอื่น ๆ เป้าหมายของการออกแบบคือทำให้ผู้ใช้งานสามารถโต้ตอบกับระบบได้อย่างง่ายดายและมีประสิทธิภาพมากที่สุด (ยึดผู้ใช้เป็นศูนย์กลาง) แนวทางการออกแบบส่วนติดต่อกับผู้ใช้ที่ยึดผู้ใช้เป็นศูนย์กลางนี้ มักดำเนินการผ่านกระบวนการคิดเชิงออกแบบ ซึ่งประกอบด้วยการทำความเข้าใจกลุ่มเป้าหมาย การกำหนดปัญหา การระดมไอเดีย การสร้างไวร์เฟรม (wireframe) ต้นแบบ และการทดสอบต้นแบบเพื่อปรับปรุงสู่แบบจำลองสุดท้าย

ส่วนติดต่อผู้ใช้จึงเป็นจุดเชื่อมโยงระหว่างผู้ใช้กับระบบที่ออกแบบไว้
# ช่วงเวลาสันติภาพชั่วคราว
ช่วงเวลาสันติภาพชั่วคราว (,) เป็นช่วงเวลาสั้น ๆ ในประวัติศาสตร์ฟินแลนด์ในช่วงสงครามโลกครั้งที่สอง คำศัพท์นี้ใช้เรียกช่วงเวลาตั้งแต่สงครามฤดูหนาวจนถึงสงครามต่อเนื่อง ซึ่งกินเวลานานกว่า 15 เดือนเล็กน้อย ตั้งแต่ 13 มีนาคม ค.ศ. 1940 ถึง วันที่ 24 มิถุนายน ค.ศ. 1941 สนธิสัญญาสันติภาพมอสโกได้รับการลงนามโดยฟินแลนด์และสหภาพโซเวียต เมื่อวันที่ 12 มีนาคม ค.ศ. 1940 และยุติสงครามฤดูหนาวที่กินเวลานานถึง 105 วัน

ในภายหลังสงครามฤดูหนาวสิ้นสุดลง ทั้งสหภาพโซเวียตและฟินแลนด์ต่างก็เตรียมพร้อมสำหรับสงครามครั้งใหม่ ในขณะที่สหภาพโซเวียตได้กดดันทางการเมืองต่อฟินแลนด์ ในช่วงต้นปี ค.ศ. 1940 ฟินแลนด์ได้ยื่นคำร้องขอเป็นพันธมิตรกับสวีเดน แต่ทั้งสหภาพโซเวียตและเยอรมนีต่างคัดค้าน ในเดือนเมษายน เยอรมนีได้เข้ายึดครองเดนมาร์กและนอร์เวย์ ในเดือนมิถุนายน สหภาพโซเวียตได้เข้ายึดครองกลุ่มรัฐบอลติก ในปีถัดมา ฟินแลนด์ได้ทำการเจรจาเรื่องการเข้าร่วมการรุกรานสหภาพโซเวียตของฝ่ายอักษะ
# เพลย์สเตชันออฟฟิเชียลแมกกาซีน – ยูเค
เพลย์สเตชันออฟฟิเชียลแมกกาซีน – ยูเค  หรือที่มักเรียกกันว่า OPM เป็นนิตยสารจากสหราชอาณาจักรที่นำเสนอข่าวสารเกี่ยวกับเพลย์สเตชันInteractive Sample of Magazine  โดยเริ่มตีพิมพ์ครั้งแรกในปี 2006 ฉบับแรกออกวางจำหน่ายทุก 3 เดือน แต่ตั้งแต่ฉบับที่ 2 เป็นต้นไปได้เปลี่ยนเป็นนิตยสารรายเดือน ตั้งแต่ฉบับที่ 7 ถึงฉบับที่ 84 นิตยสารมาพร้อมแผ่นบลูเรย์ที่สามารถเล่นได้ โดยเนื้อหาหลักครอบคลุมเกมและข้อมูลของ เพลย์สเตชัน 4, เพลย์สเตชัน 4 โปร, เพลย์สเตชัน วีอาร์ และ เพลย์สเตชัน 5 รวมถึงมีการนำเสนอเนื้อหาเกี่ยวกับเพลย์สเตชัน วีตา ด้วย นอกจากนี้ยังมีการกล่าวถึงสื่อ HD อื่น ๆ แม้จะในรายละเอียดที่น้อยกว่า

เมื่อวันที่ 30 เมษายน 2021 เว็บไซต์ เกมส์เรดาร์+ ได้ประกาศว่านิตยสารออฟฟิเชียลเพลย์สเตชันแมกกาซีน จะยุติการใช้ชื่อนี้ โดยระบุว่า "ร่วมกับโซนี่ เรารู้สึกว่า ออฟฟิเชียลเพลย์สเตชันแมกกาซีน สมควรได้รับการเกษียณอย่างสง่างามแล้ว" และนิตยสารจะเปิดตัวใหม่ภายใต้ชื่อเพลย์ ทีมงานเดิมยังคงทำงานเช่นเดิม และสมาชิกเดิมของ OPM จะยังคงได้รับนิตยสารต่อไป โดยเริ่มนับเลขฉบับใหม่ตั้งแต่ต้น
# การโฆษณาเครื่องดื่มแอลกอฮอล์ในประเทศไทย
ประเทศไทยควบคุมการโฆษณาเครื่องดื่มแอลกอฮอล์ภายใต้พระราชบัญญัติควบคุมเครื่องดื่มแอลกอฮอล์ พ.ศ. 2551 ภายใต้มาตรา 32 ห้ามโฆษณาเครื่องดื่มแอลกอฮอล์ในลักษณะที่อ้างถึงคุณประโยชน์หรือส่งเสริมการบริโภคโดยตรงหรือโดยอ้อม และจะต้องไม่แสดงผลิตภัณฑ์หรือบรรจุภัณฑ์ ภายใต้ประกาศที่ออกตามคำสั่งของพระราชบัญญัติฉบับนี้ โฆษณาต้องมีข้อความเตือนประกอบด้วย โดยข้อความต้องมีความยาวอย่างน้อย 2 วินาทีสำหรับโฆษณาประเภทวิดีโอ หรือครอบคลุมพื้นที่โฆษณาอย่างน้อย 25 เปอร์เซ็นต์ของสื่อสิ่งพิมพ์

ก่อนที่จะมีการบังคับใช้กฎหมาย ช่องโทรทัศน์ทุกช่องต้องปฏิบัติตามกฎห้ามโฆษณาเครื่องดื่มแอลกอฮอล์ระหว่างเวลา 05.00-22.00 น. ยกเว้นในระหว่างการถ่ายทอดสดกีฬา กรมประชาสัมพันธ์ได้ออกกฎนี้ตามมติคณะรัฐมนตรีเมื่อวันที่ 29 กรกฎาคม พ.ศ. 2546

 การคัดค้าน 
ในระหว่างการร่างพระราชบัญญัติฉบับนี้ ต้องเผชิญการคัดค้านจากภาคธุรกิจ ในมุมมองของนักโฆษณา การสั่งห้ามดังกล่าวจะทำให้รายได้จากโฆษณาลดลงประมาณหนึ่งพันล้านบาทThai Press Reports (2006)."Thailand: Alcohol advertising to be banned in all media". อย่างไรก็ตาม ศูนย์วิจัยกสิกรไทยมีความเห็นว่ากฎดังกล่าวจะส่งผลกระทบต่อรายได้ในระยะสั้นในปี พ.ศ. 2550 เท่านั้น เนื่องจากการโฆษณาเครื่องดื่มแอลกอฮอล์มีสัดส่วนเพียง 2-3 เปอร์เซ็นต์ของค่าใช้จ่ายโฆษณาทั้งหมดในสื่อทุกประเภท
# คอมพิวเตอร์แอนด์วิดีโอเกมส์
คอมพิวเตอร์แอนด์วิดีโอเกมส์ (หรือที่รู้จักในชื่อ CVG, Computer & Video Games, C&VG, Computer + Video Games หรือ C+VG) เป็นนิตยสารเกี่ยวกับวิดีโอเกมของสหราชอาณาจักร ซึ่งตีพิมพ์ครั้งแรกในปี 1981 และดำเนินต่อเนื่องจนถึงปี 2004 ส่วนเว็บไซต์ของนิตยสารเริ่มเปิดให้บริการในปี 1999 และปิดตัวลงในเดือนกุมภาพันธ์ ปี 2015 CVG ถือเป็นแบรนด์สื่อเกมที่ดำเนินกิจการมายาวนานที่สุดในโลก และหลังจากที่นิตยสารและเว็บไซต์ปิดตัวลง อดีตนักเขียนหลายคนของ CVG ก็ได้ร่วมกันก่อตั้งเว็บไซต์ วิดีโอเกมส์โครนิเคิล ในปี 2019
# นางเขียวค้อม
นางเขียวค้อม เป็นคำที่ใช้เรียกพระธิดากษัตริย์แห่งล้านช้าง หรือสตรีในอุดมคติล้านช้าง นางเขียวค้อมอาจหมายถึง
 นางเขียวค้อม ปรากฏในตำนานพญาโคตรตะบอง
 นางเขียวค้อม ปรากฏในตำนานเกี่ยวกับสถานที่บริเวณอำเภอภูเวียง จังหวัดขอนแก่น ซึ่งระบุว่าเป็นธิดาเจ้าเมืองภูเวียง
 นางเขียวค้อม ปรากฏในตำนานการสร้างพระธาตุเขียวค้อมที่แพร่หลายในบริเวณอำเภอศรีเชียงใหม่ อำเภอท่าบ่อ จังหวัดหนองคาย ซึ่งระบุว่าเป็นพระราชธิดาพระเจ้าไชยเชษฐาธิราชแห่งนครเวียงจันทน์
 นางเขียวค้อม ปรากฏในตำนานการสร้างพระธาตุเขียวค้อม ซึ่งระบุว่าเป็นพระสนมของพระยาสุริยวงศาธรรมิกราช
 นางแก้วยอดฟ้ากัลยาณีศรีกษัตริย์ พระราชธิดาในพระเจ้าสิริบุญสาร
 นางเขียวค้อม ปรากฏในพงศาวดารเมืองยโสธร ซึ่งระบุว่าเป็นพระธิดาในเจ้าอุปราช (ดวงหน้า) พระราชอนุชาของพระเจ้าสิริบุญสาร เป็นพระสนมในสมเด็จพระเจ้ากรุงธนบุรี
 เจ้าจอมมารดาทองสุก พระราชธิดาในพระเจ้าอินทวงศ์แห่งเวียงจันทน์ เป็นพระสนมในพระบาทสมเด็จพระพุทธยอดฟ้าจุฬาโลกมหาราช
 เจ้าจอมแว่น ธิดาพระนครศรีบริรักษ์ เจ้าเมืองขอนแก่น เป็นพระสนมเอกในพระบาทสมเด็จพระพุทธยอดฟ้าจุฬาโลกมหาราช
# อาเซียน (ระบบเคเบิลใต้น้ำ)
ระบบเคเบิลใต้น้ำอาเซียน  เป็นระบบเคเบิลสื่อสารใต้น้ำที่เชื่อมโยงประเทศอินโดนีเซีย, มาเลเซีย, สิงคโปร์, ไทย และฟิลิปปินส์ สร้างเสร็จเมื่อวันที่ 27 กันยายน พ.ศ. 2526 เป็นระบบแบบอนาลอก แต่ปัจจุบันได้ปลดประจำการไปแล้ว

 การก่อสร้าง 
การก่อสร้างแบ่งออกเป็นสี่ส่วน ส่วนแรกซึ่งเป็นสายเคเบิลความยาว  วางในปี พ.ศ. 2521 โดยมีจุดขึ้นบกเคเบิลใต้น้ำที่ คูร์ริเมา อิโลคอส นอร์เต ในฟิลิปปินส์ และ กาตง ในสิงคโปร์ ส่วนที่สองวางในปี พ.ศ. 2523 เป็นสายเคเบิลความยาว  จาก อันโคล ประเทศอินโดนีเซีย (ใกล้จาการ์ตา) ไปยัง ชางงี ประเทศสิงคโปร์ ส่วนที่สามวางในปี พ.ศ. 2526 เป็นสายเคเบิลความยาว  ระหว่างสิงคโปร์ มาเลเซีย และไทย ส่วนสุดท้ายวางจากไทยไปยังฟิลิปปินส์

 ความจุ 
สายเคเบิลดังกล่าวบรรจุวงจรจำนวน 1,380 วงจร ซึ่งได้รับการจัดสรรตามหุ้นที่เป็นเจ้าของในโครงการทั้งหมด
# เคเบิลใต้น้ำ
เคเบิลใต้น้ำ  คือเคเบิลไฟฟ้า (electrical cable) ที่วางอยู่ก้นทะเล แม้ว่าคำนี้มักจะขยายความหมายให้รวมถึงสายเคเบิลที่วางอยู่ที่พื้นน้ำจืดขนาดใหญ่ก็ตาม

ตัวอย่าง ได้แก่:

 เคเบิลสื่อสารใต้น้ำ (submarine communications cable)
 เคเบิลไฟฟ้ากำลังใต้น้ำ, สายไฟฟ้ากำลังใต้น้ำ (submarine power cable)
# ทีไอเอส (ระบบเคเบิลใต้น้ำ)
ทีไอเอส (ไทยแลนด์-อินโดนีเซีย-สิงคโปร์)  เป็นระบบเคเบิลสื่อสารใต้น้ำในทะเลจีนใต้ที่เชื่อมโยงประเทศไทย, สิงคโปร์ และอินโดนีเซีย

มีจุดขึ้นบกใน
 จังหวัดสงขลา ประเทศไทย
 ชางงี ประเทศสิงคโปร์
 บาตัม หมู่เกาะรีเยา ประเทศอินโดนีเซีย

มีความสามารถในการรับส่งข้อมูลเริ่มต้นที่ 30 Gbit/s อัปเกรดเป็น 320 Gbit/s และความยาวสายเคเบิลรวมประมาณ 1,100 กิโลเมตร เริ่มดำเนินการในวันที่ 2 ธันวาคม พ.ศ. 2546